POROČILO KOMISIJE EVROPSKEMU PARLAMENTU IN SVETU

Kakovost motornega bencina in dizelskih goriv, ki se uporabljajo v cestnem prometu v Evropski uniji: Osmo letno poročilo (Leto poročanja 2009)

POVZETEK

Direktiva 98/70/ES[1] z vidika zdravja in okolja določa minimalne tehnične specifikacije za gorivo, ki se uporablja za vozila z motorji na prisilni vžig in motorji na kompresijski vžig. Kakovost goriva je pomembna za okolje, saj vpliva na emisije onesnaževal iz motorja, s tem pa na kakovost zraka. Od nje je odvisno tudi, koliko truda in sredstev morajo vložiti izdelovalci vozil, da bi izpolnili zahteve glede mejnih vrednosti emisij onesnaževal in toplogrednih plinov.

Neupoštevanje specifikacij za gorivo lahko povzroči povečanje emisij (presežne količine kisikovih spojin lahko na primer povečajo emisije NOx) ali celo poškodujejo motor in sisteme za naknadno obdelavo izpušnih plinov (presežne količine žvepla na primer škodujejo katalizatorjem), kar povečuje onesnaževanje zraka. Zaradi zagotavljanja skladnosti s standardi kakovosti goriva, ki so obvezni na podlagi navedene direktive, se od držav članic zahteva, da uvedejo sisteme nadzora kakovosti goriv.

Člen 8 Direktive 98/70/ES od Komisije zahteva, da objavi letno poročilo o kakovosti goriva v državah članicah. To osmo poročilo Komisije povzema ugotovitve držav članic o kakovosti motornega bencina in dizelskih goriv ter njihovih prodanih količinah v letu 2009. Poročila za leto 2009 so predložile vse države članice razen Luksemburga, ki poročila tudi v predhodnih dveh letih ni predložil. Luksemburg je predložil podatke o prodaji goriva, vendar v letu 2009 ni izvedel vzorčenja, zaradi česar je njegovo poročilo glede na zahteve Direktive nepopolno. V letu 2010 je bilo navedeno, da je Luksemburg začel z vzorčenjem.

V letu 2009 se je pravočasnost oddajanja poročil zelo izboljšala. Štirinajst držav članic je letno poročilo za leto 2009 oddalo pred rokom, izmed ostalih trinajstih poročil, ki so bila predložena, pa so bila vsa razen dveh prejeta manj kot mesec dni po roku za oddajo poročila.

Spremljanje kakovosti goriv v letu 2009 je pokazalo, da se specifikacije za motorni bencin in dizelska goriva, določene v Direktivi 98/70/ES, na splošno upoštevajo, ponovno je bilo ugotovljenih le nekaj prekoračitev. Pri motornem bencinu so bile ugotovljene prekoračitve predvsem pri parametrih raziskovalno/motorsko oktansko število (RON/MON)[2], parni tlak v poletnem obdobju[3], destilacija/izparevanje pri 100/150 °C[4] in največja vsebnost žvepla. Pri dizelskem gorivu so bile prekoračitve ugotovljene predvsem pri parametrih vsebnost žvepla, destilacijska točka 95 % in cetansko število.

Ker so prekoračitve sorazmerno redke, večina držav članic pa ukrepa in gorivo, ki ni v skladu z zahtevami, umakne iz prodaje, Komisiji niso znani nikakršni negativni učinki na emisije vozil ali delovanje motorja zaradi teh prekoračitev. Vendar Komisija države članice poziva k nadaljnjemu ukrepanju, da se zagotovi popolna skladnost in da do tovrstnih težav ne bi prišlo v prihodnosti. Komisija bo še naprej spremljala skladnost z zahtevami o kakovosti goriva, ki jih določa Direktiva.

Nizka vsebnost žvepla pomaga zmanjševati onesnaženje zraka in uvajati nove tehnologije motorjev. Na podlagi Direktive 2003/17/ES so s 1. januarjem 2009 začele veljati nove specifikacije za cestna goriva za motorna vozila, ki omejujejo vsebnost žvepla za vsa cestna goriva za motorna vozila v EU na 10 ppm (goriva brez žvepla). To je prvo leto poročanja od navedenega prehoda, zato se je v skladu s tem povprečna vsebnost žvepla v letu 2009 zmanjšala in je bistveno nižja od stopnje, sporočene za leto 2004, kot je prikazano v razpredelnici 1:

Razpredelnica 1: Letno spreminjanje povprečne vsebnosti žvepla v motornem bencinu in dizelskih gorivih

EU | Povprečna vsebnost žvepla (ppm)* |

Gorivo/leto | 2001 | 2002 | 2003* | 2004* | 2005* | 2006** | 2007*** | 2008*** | 2009*** |

Motorni bencin | 68 | 51 | 37 | 38 | 19 | 18 | 18 | 14 | 6 |

Dizelsko gorivo | 223 | 169 | 125 | 113 | 25 | 22 | 23 | 18 | 8 |

*Izključuje Francijo, ki ni poročala v letih 2003–2005.**Izključuje Malto, ki ni poročala leta 2006.

***Izključuje Luksemburg, ki ni poročal v letih 2007 in 2008, v letu 2009 pa ni sporočil vseh podatkov.

Nacionalni sistemi spremljanja kakovosti goriv se še vedno zelo razlikujejo. Vendar je mogoče pričakovati, da bodo zahteve iz Direktive spodbudile njihovo enotnost in izboljšale kakovost poročanja.

2. UVOD

Specifikacije za motorni bencin in dizelska goriva, ki se prodajajo v Evropski uniji, so določene v prilogah k Direktivi 98/70/ES. Od 1. januarja 2005 velja le en niz specifikacij za gorivo. Direktiva od držav članic zahteva, da v obliki povzetka poročajo o kakovosti goriv, prodanih na svojih ozemljih. Od leta 2004 morajo države članice poročati o svojem nadzoru v skladu z evropskim standardom EN 14274[5] ali sistemi z enako stopnjo zanesljivosti. Člen 8 Direktive 98/70/ES, kakor je bil spremenjen s členom 1(5) Direktive 2003/17/ES, od Komisije zahteva, da objavi rezultate poročanja držav članic o kakovosti goriva. V skladu z navedeno zahtevo povzema to osmo poročilo Komisije podatke o kakovosti motornega bencina in dizelskih goriv ter količini, prodani v EU leta 2009. Poročila iz prejšnjih let so na voljo na spletnih straneh Komisije[6].

3. Nacionalni sistemi nadzora

Z Odločbo Komisije 2002/159/ES in evropskim standardom EN 14274 je bila povečana uporabnost informacij ter olajšana analiza trendov v zvezi z gorivi v EU. Kakovost oblike sistemov nadzora, skladnost z mejnimi vednostmi in informacije v predloženih poročilih se še naprej izboljšujejo. Vendar so na nekaterih ključnih področjih še potrebne izboljšave, in sicer:

Države članice se spodbuja, da še naprej izboljšujejo pravočasno predložitev poročil. Številne države članice ne izpolnjujejo zadostnega števila vzorcev za vsa goriva ali pa ne vzorčijo v zadostni meri na bencinskih servisih (za razliko od skladišč/rafinerij), da bi bile izpolnjene zahteve evropskega standarda EN 14274[7], glej sliko 2. Vsak takšen vzorec bi bilo treba dodati k najmanjšemu številu zahtevanih vzorcev na bencinskih servisih. Če države članice uporabljajo svoje lastne nacionalne sisteme, morajo biti ti v celoti opisani, da se lahko preveri njihova skladnost z evropskim standardom. Ta opis mora prikazovati enakovrednost sistema nadzora glede statistične zanesljivosti z EN 14274. Poročila držav članic se ocenjujejo v skladu z ustreznimi sezonskimi obdobji, da se zagotovi primerljivost za namene poročanja na ravni celotne EU. Če je država članica izbrala drugačno sezonsko obdobje od opredeljenega, je treba v nacionalni prilogi v okviru poročila o nadzoru kakovosti goriv navesti ustrezne informacije. Osnovni numerični podatki nekaterih držav članic se zdijo neskladni. Te napake niso nepremostljive, vendar povzročajo zamude pri poročanju. |

4. Leto poročanja 2009

4.1 Kakovost in količina goriva

V nasprotju s preteklimi leti je nova omejitev vsebnosti žvepla na največ 10 ppm za vsa cestna goriva za motorna vozila povzročila prehod z motornega bencina RON 95 (<50 mg/kg) na RON 95 (<10 mg/kg). V zvezi z oktanskim številom je v letu 2009 RON 95 s 64,4 % celotne prodaje goriva predstavljal večino prodaje goriva. Od preostalega goriva je 95=<RON<98 predstavljal 28,3 %, RON 98 je predstavljal 5,8 % prodanega goriva v EU, RON 91 pa je predstavljal majhen delež, in sicer 1,5 %. Podrobnosti za posamezne države članice so v sliki 1 in v razpredelnici v Prilogi.

Slika 1: Deleži prodaje goriv v EU glede na vrsto goriva (%) v letu 2009*

Prodaja motornega bencina | 2009 | Prodaja dizelskega goriva | 2009 |

[pic] | [pic] |

Vrsta goriva | % | Vrsta goriva | % |

5 | Neosvinčeni motorni bencin min. RON = 95 (< 50 ppm S) | 0,0% |

6 | Neosvinčeni motorni bencin min. RON = 95 (< 10 ppm S) | 64,4% |

7 | Neosvinčeni motorni bencin 95 =< RON < 98 | 0,0% |

8 | Neosvinčeni motorni bencin 95 =< RON < 98 (< 50 ppm S) | 0,0% |

9 | Neosvinčeni motorni bencin 95 =< RON < 98 (< 10 ppm S) | 28,3% |

10 | Neosvinčeni motorni bencin RON >= 98 | 0,0% |

11 | Neosvinčeni motorni bencin RON >= 98 (< 50 ppm S) | 0,0% |

12 | Neosvinčeni motorni bencin RON >= 98 (< 10 ppm S) | 5,8% |

Podobno kot v letih 2001–2008 je bila leta 2009 največja prodaja goriv dosežena v Franciji, Nemčiji, Italiji, Španiji in Združenem kraljestvu (slika 4). V skoraj vseh državah članicah prevladuje prodaja dizelskega goriva. Vendar se relativni deleži prodanega motornega bencina in dizelskega goriva občutno razlikujejo.

Glede na poročila, je bilo po letu 2001 manj odstopanj glede števila različnih vrst goriva, ki so na voljo v EU (slika 5). Razlika med vrstami večinoma izhaja iz različnih oktanskih števil (kategorija RON). V letu 2009 je samo šest držav članic poročalo, da imajo na voljo tri vrste motornega bencina, ostale pa so poročale o dveh vrstah (nobena država članicah v poročilu ne navaja, da je na voljo samo ena vrsta motornega bencina).

Pred letom 2009 sta bili v Evropski uniji za uporabo pri cestnih motornih vozilih na voljo samo dve vrsti dizelskega goriva: z nizko vsebnostjo žvepla in brez žvepla. Po pričakovanjih so vse države članice v skladu z obveznimi omejitvami vsebnosti žvepla pravočasno prešle na 100 % dizelska goriva brez žvepla.

Slika 6 prikazuje povprečno vsebnost žvepla v motornem bencinu in dizelskem gorivu po državah članicah EU. Povprečna vsebnost žvepla v dizelskem gorivu na Cipru, Češkem, v Bolgariji, na Slovaškem in v Romuniji presega obvezno mejo 10 ppm za motorni bencin ali dizelsko gorivo.

Slika 2: Frekvenca vzorčenja pri nadzoru kakovosti goriva v EU leta 2009 (povprečno število vzorcev na vrsto goriva)

Povprečno število vzorcev / Vrsta goriva | [pic] |

Motorni bencin | Dizelsko gorivo |

Slika 4: Prodaja goriva na nacionalni ravni v letu 2009 glede na vrsto goriva v celotni EU (v milijonih litrov) po državah članicah

Prodaja goriva v milijonih litrov | [pic] |

Skupaj motorni bencin | Skupaj dizelsko gorivo |

Slika 5: Število vrst goriva, ki so bile na voljo v državah članicah EU v letu 2009

Število vrst goriva, ki so na voljo | [pic] |

Število vrst motornega bencina | Število vrst dizelskega goriva |

Slika 6: Povprečna vsebnost žvepla v motornem bencinu in dizelskem gorivu v EU (v %) v letu 2009

Povprečna vsebnost žvepla v gorivu (ppm) | [pic] |

Motorni bencin | Dizelsko gorivo |

Opomba: za več držav članic je prikazano, da presegajo mejo za vsebnost žvepla v dizelskem gorivu. V vseh primerih je to posledica zelo majhnega števila vzorcev, pri katerih pa so vrednosti zelo visoke. Razlogi so bili odkriti in po potrebi odpravljeni. Ta trend je treba v prihodnosti natančno opazovati, saj gre za prvo leto, ko je vsebnost žvepla omejena na 10 ppm.

4.2 Skladnost z Direktivo 98/70/ES v letu 2009

V razpredelnici 2 je prikazan povzetek skladnosti držav članic z Direktivo 98/70/ES v letu 2009. Poroča tako o rezultatih analiz vzorcev glede mejnih vrednosti kot o skladnosti oblike in vsebine poročanja. Kot že v obdobju 2001–2008 so nekatere države članice predložile nepopolne in/ali prepozne informacije, kar je vplivalo na kakovost ocene skladnosti.

V skladu s členom 9a morajo države članice določiti kazni za kršitve Direktive. Podrobnosti o ukrepih zaradi neskladnosti z mejnimi vrednostmi so, če so bile sporočene, vključene v poglavja podrobnega poročila o posameznih državah za leto 2009[8].

Dvajset držav članic je predložilo popolna poročila po vseh parametrih, ki jih za spremljanje določa Direktiva. Slika 3 prikazuje število vzorcev goriva na milijon litrov, prodanih v letu 2009. Ker je tako je mogoče na enakovredni podlagi primerjati države članice, lahko vidimo, da glede na prodano gorivo v največji meri vzorčijo Belgija, Latvija in Estonija.

Glede motornega bencina je osem držav članic poročalo, da so bili vsi vzorci povsem skladni z Direktivo 98/70/ES (v letu 2008 je bilo takih pet). Rezultati testiranja parnega tlaka v poletnem obdobju (DVPE) so pokazali, da je bilo več vzorcev zunaj specifikacije kot za ostale parametre, in sicer 174 vzorcev. Za ostale parametre poročilo navaja, da je specifikacije Direktive glede RON ali MON preseglo 37 vzorcev, glede vrednosti za destilacijo 13, glede vsebnosti žvepla pa 59. Poleg tega je 58 vzorcev presegalo mejne vrednosti za parametre, označene z „Drugo“ (parametri, ki so manj občutljivi z okoljskega vidika ali vidika kakovosti goriva, vključujejo vsebnost svinca, kisikovih spojin in kisika).

Glede dizelskega goriva je deset držav članic poročalo, da so bili vsi vzorci dizelskega goriva skladni z Direktivo 98/70/ES (v letu 2008 je bilo takih enajst). Prekoračeni parametri so bili vsebnost žvepla (170 vzorcev, ki niso v skladu z zahtevami), destilacijska točka 95 % (34 vzorcev) in cetansko število (10 vzorcev). Povečanje števila vzorcev dizelskega goriva, ki niso skladni z zahtevami, lahko v veliki meri pripišemo vzorcem, ki v prvem letu obveznega prehoda na gorivo brez žvepla (in ob zmanjšanju meje vsebnosti žvepla s 50 ppm na 10 ppm) niso bili skladni z zahtevami glede vsebnosti žvepla.

Razpredelnica 2: Povzetek skladnosti držav članic z 98/70/ES za poročanje leta 2009

Država članica | Neskladnost z mejno vrednostjo(1) (meje zaupanja – 95 %) (neskladni vzorci/vsi vzorci) | Nepopolno poročanje (število neizmerjenih parametrov/skupaj) | Pozno poročilo (do 30. 6. 2010)(2) | Opombe |

Motorni bencin | Dizelsko gorivo | Motorni bencin | Dizelsko gorivo |

5. SKLEPNE UGOTOVITVE

Kakovost goriva je močno povezana z emisijami CO2 in kakovostjo zraka, od nje pa je odvisno tudi, koliko truda in sredstev morajo vložiti izdelovalci vozil, da bi izpolnili zahteve glede mejnih vrednosti emisij onesnaževal in toplogrednih plinov.

Nadzor kakovosti goriv v letu 2009 kaže, da se specifikacije za motorni bencin in dizelska goriva, določene v Direktivi 98/70/ES, na splošno upoštevajo, ugotovljenih je bilo le nekaj prekoračitev. Postopno sprejetje standarda EN 14272 s strani držav članic vodi v večjo usklajenost podatkov, ki so na voljo za ocenjevanje različnih parametrov kakovosti goriva, države članice pa si prizadevajo izboljšati svoje razumevanje zahtev poročanja.

Ker so prekoračitve sorazmerno redke, večina držav članic pa ukrepa in gorivo, ki ni v skladu z zahtevami, umakne iz prodaje, Komisiji niso znani nikakršni negativni učinki na emisije vozil ali delovanje motorja zaradi teh prekoračitev. Vendar Komisija države članice poziva k nadaljnjemu ukrepanju, da se zagotovi popolna skladnost in da v prihodnosti do tovrstnih težav ne bi prišlo. Komisija bo še naprej spremljala skladnost z zahtevami glede kakovosti goriv iz Direktive ter bo po potrebi predlagala ustrezne in sorazmerne ukrepe.

Povprečna vsebnost žvepla je v letu 2009 zopet padla in je bistveno nižja od predhodno sporočene vsebnosti, saj je leto 2009 prvo leto poročanja po uvedbi obveznega prehoda na gorivo brez žvepla (<10 ppm) v skladu z Direktivo 2003/17/ES.

PRILOGA: Prodaja goriva v EU leta 2009 glede na vrsto goriva (v milijonih litrov)

Št. ID | V milijonih litrov | Avstrija | Belgija | Danska | Finska | Francija | Nemčija | Grčija | Irska | Italija | Luksemburg | Nizozemska | Portugalska | Španija | Švedska | Združeno kraljestvo | | |Vrsta goriva | AT | BE |DK |FI |FR |DE |EL |IE |IT |LU |NL |PT |ES |SE |UK | |1 | Neosvinčeni motorni bencin min. RON = 91 |0 |0 |0 |0 |0 |0 |0 |0 |0 |0 |0 |0 |0 |0 |0 | | 2 | Neosvinčeni motorni bencin min. RON = 91 (< 50 ppm S) |0 |0 |0 |0 |0 |0 |0 |0 |0 |0 |0 |0 |0 |0 |0 | | 3 | Neosvinčeni motorni bencin min. RON = 91 (< 10 ppm S) |202 |0 |453 |0 |0 |1282 |0 |0 |0 |1 |0 |0 |0 |0 |0 | | 4 | Neosvinčeni motorni bencin min. RON = 95 |0 |0 |0 |0 |0 |0 |0 |0 |0 |0 |0 |0 |0 |0 |0 | | 5 | Neosvinčeni motorni bencin min. RON = 95 (< 50 ppm S) |0 |0 |0 |0 |0 |0 |0 |0 |0 |0 |0 |0 |0 |0 |0 | | 6 | Neosvinčeni motorni bencin min. RON = 95 (< 10 ppm S) |2226 |0 |0 |2118 |9533 |0 |4860 |2152 |12424 |449 |5479 |0 |7262 |4647 |20417 | | 7 | Neosvinčeni motorni bencin 95 =< RON < 98 |0 |0 |0 |0 |0 |0 |0 |0 |0 |0 |0 |0 |0 |0 |0 | | 8 | Neosvinčeni motorni bencin 95 =< RON < 98 (< 50 ppm S) |0 |0 |0 |0 |0 |0 |0 |0 |0 |0 |0 |0 |0 |0 |0 | | 9 | Neosvinčeni motorni bencin 95 =< RON < 98 (< 10 ppm S) |0 |1367 |1748 |0 |0 |25356 |253 |0 |0 |0 |103 |1745 |0 |0 |1179 | | 10 | Neosvinčeni motorni bencin RON >= 98 |0 |0 |0 |0 |0 |0 |0 |0 |0 |0 |0 |0 |0 |0 |0 | | 11 | Neosvinčeni motorni bencin RON >= 98 (< 50 ppm S) |0 |0 |0 |0 |0 |0 |0 |0 |0 |0 |0 |0 |0 |0 |0 | | 12 | Neosvinčeni motorni bencin RON >= 98 (< 10 ppm S) |66 |445 |3 |167 |2323 |758 |378 |0 |0 |116 |0 |206 |869 |177 |0 | | | Motorni bencin (navadni) | 0 |0 |0 |0 |0 |0 |0 |0 |0 |0 |0 |0 |0 |0 |0 | | | Motorni bencin (< 50 ppm žvepla) | 0 |0 |0 |0 |0 |0 |0 |0 |0 |0 |0 |0 |0 |0 |0 | | | Motorni bencin (< 10 ppm žvepla) | 2494 |1812 |2204 |2285 |11856 |27396 |5491 |2152 |12424 |566 |5582 |1951 |8131 |4824 |21596 | | | Skupaj motorni bencin | 2494 |1812 |2204 |2285 |11856 |27396 |5491 |2152 |12424 |566 |5582 |1951 |8131 |4824 |21596 | |13 |Dizelsko gorivo | 0 |0 |0 |0 |0 |0 |0 |0 |0 |0 |0 |0 |0 |0 |0 | |14 |Dizelsko gorivo (< 50 ppm žvepla) | 0 |0 |0 |0 |0 |0 |0 |0 |0 |0 |0 |0 |0 |0 |0 | |15 |Dizelsko gorivo (< 10 ppm žvepla) | 7120 |8293 |3044 |2576 |39488 |36965 |3407 |2840 |30419 |2019 |7633 |5741 |28157 |4765 |23908 | | | Skupaj dizelsko gorivo | 7120 |8293 |3044 |2576 |39488 |36965 |3407 |2840 |30419 |2019 |7633 |5741 |28157 |4765 |23908 | | | | | | | | | | | | | | | | | | | | | | | | | | | | | | | | | | | |Št. ID | V milijonih litrov | Ciper | Češka | Estonija | Madžarska | Latvija | Litva | Malta | Poljska | Slovaška | Slovenija | Bolgarija | Romunija | Evropska unija | Evropska unija | | |Vrsta goriva | CY | CZ |EE |HU |LV |LT |MT |PL |SK |SI |BG |RO |EU |% Skupaj | |1 | Neosvinčeni motorni bencin min. RON = 91 |0 |0 |0 |0 |0 |0 |0 |0 |0 |0 |0 |0 |1 |0,00% | | 2 | Neosvinčeni motorni bencin min. RON = 91 (< 50 ppm S) |0 |0 |0 |0 |0 |0 |0 |0 |0 |0 |0 |0 |2 |0,00% | | 3 | Neosvinčeni motorni bencin min. RON = 91 (< 10 ppm S) |0 |35 |0 |0 |0 |0 |0 |0 |0 |0 |0 |0 |1976 |1,54% | | 4 | Neosvinčeni motorni bencin min. RON = 95 |0 |0 |0 |0 |0 |0 |0 |0 |0 |0 |0 |0 |4 |0,00% | | 5 | Neosvinčeni motorni bencin min. RON = 95 (< 50 ppm S) |0 |0 |0 |0 |0 |0 |20 |0 |0 |0 |0 |0 |25 |0,02% | | 6 | Neosvinčeni motorni bencin min. RON = 95 (< 10 ppm S) |468 |0 |375 |1951 |0 |497 |67 |5212 |752 |714 |825 |0 |82434 |64,39% | | 7 | Neosvinčeni motorni bencin 95 =< RON < 98 |0 |0 |0 |0 |0 |0 |0 |0 |0 |0 |0 |0 |7 |0,01% | | 8 | Neosvinčeni motorni bencin 95 =< RON < 98 (< 50 ppm S) |0 |0 |0 |0 |0 |0 |4 |0 |0 |0 |0 |0 |12 |0,01% | | 9 | Neosvinčeni motorni bencin 95 =< RON < 98 (< 10 ppm S) |0 |2671 |0 |0 |389 |0 |8 |0 |0 |0 |0 |1337 |36165 |28,25% | | 10 | Neosvinčeni motorni bencin RON >= 98 |0 |0 |0 |0 |0 |0 |0 |0 |0 |0 |0 |0 |10 |0,01% | | 11 | Neosvinčeni motorni bencin RON >= 98 (< 50 ppm S) |0 |0 |0 |0 |0 |0 |0 |0 |0 |0 |0 |0 |11 |0,01% | | 12 | Neosvinčeni motorni bencin RON >= 98 (< 10 ppm S) |50 |56 |41 |75 |31 |3 |0 |627 |17 |85 |0 |874 |7379 |5,76% | | | Motorni bencin (navadni) | 0 |0 |0 |0 |0 |0 |0 |0 |0 |0 |0 |0 |22 |0,02% | | | Motorni bencin (< 50 ppm žvepla) | 0 |0 |0 |0 |0 |0 |24 |0 |0 |0 |0 |0 |50 |0,04% | | | Motorni bencin (< 10 ppm žvepla) | 518 |2762 |416 |2026 |420 |500 |75 |5839 |769 |799 |825 |2211 |127954 |99,94% | | | Skupaj motorni bencin | 518 |2762 |416 |2026 |420 |500 |99 |5839 |769 |799 |825 |2211 |128026 |100,00% | |13 |Dizelsko gorivo | 0 |0 |0 |0 |0 |0 |0 |0 |0 |0 |0 |0 |13 |0,01% | |14 |Dizelsko gorivo (< 50 ppm žvepla) | 0 |0 |0 |0 |0 |0 |30 |0 |0 |0 |0 |0 |44 |0,02% | |15 |Dizelsko gorivo (< 10 ppm žvepla) | 419 |4899 |632 |3458 |783 |1063 |67 |12935 |983 |1338 |2077 |4838 |239882 |99,98% | | | Skupaj dizelsko gorivo | 419 |4899 |632 |3458 |783 |1063 |97 |12935 |983 |1338 |2077 |4838 |239926 |100,00% | |

[1] Direktiva 98/70/ES o kakovosti motornega bencina in dizelskega goriva ter spremembi Direktive 93/12/EGS, UL L 350, 28.12.1998, str. 58.

[2] Raziskovalno oktansko število (RON) je kvantitativna mera največjega kompresijskega razmerja, pri katerem se lahko v motorju uporabi motorni bencin, ne da bi se del zmesi v motorju samodejno vžgal. Samodejni vžigi povzročijo preveliko porabo goriva ter povečujejo emisije hlapnih organskih spojin in ogljikovega monoksida.

[3] Parni tlak je mera za hlapljivost goriva. Uravnava se poleti, ker so zaradi temperatur v tem letnem času tudi emisije hlapnih organskih spojin največje, te pa so predhodniki prizemnega ozona. Prekoračitve pomenijo povečanje emisij hlapnih organskih spojin.

[4] Destilacijski parameter določa delež goriva, ki izpari pri 100 ˚C in 150 ˚C. Tako je omejen delež hlapljivih sestavin, ki jih je mogoče primešati motornemu bencinu. Prekoračitve lahko povzročijo nastanek parnih mehurčkov v motorju in otežujejo vožnjo.

[5] EN 14274:2003 – Goriva za motorna vozila – Ocena kakovosti motornih bencinov in dizelskih goriv – Sistem spremljanja kakovosti goriv (FQMS) (Automotive fuels - Assessment of petrol and diesel quality - Fuel quality monitoring system (FQMS)).

[6] https://circabc.europa.eu/w/browse/5e89b837-2bec-4284-b9fe-c156271268f7.

[7] EN 14274 določa najmanjše število vzorcev za posamezno gorivo (odvisno od uporabljenega statističnega modela in deleža prodaje). Standard določa najmanjše število vzorcev, ki jih je treba vzeti za posamezno gorivo:

[pic]

[8] https://circabc.europa.eu/w/browse/5e89b837-2bec-4284-b9fe-c156271268f7.